พาจ็อน

พาจ็อน () เป็นอาหารเกาหลีประเภท ช็อน หรือแพนเค้กที่มีต้นหอมเป็นส่วนผสมหลัก โดยคำว่า พา () แปลว่า "ต้นหอม" นอกจากนี้ยังมีส่วนผสมของไข่ แป้งสาลี แป้งข้าวเจ้า และบ่อยครั้งยังมีส่วนผสมอื่น ๆ ขึ้นอยู่กับสูตรที่แตกต่างกัน ส่วนใหญ่จะใช้เนื้อวัว เนื้อหมู กิมจิ อาหารทะเลที่มีเปลือก และอาหารทะเลอื่น ๆ หากหนึ่งในส่วนผสมเหล่านี้ เช่น ปลาหมึก กลายเป็นส่วนผสมหลักในช็อน ก็จะเรียกชื่อช็อนตามชื่อส่วนผสมนั้น เช่น โอจิงออจ็อน () คือ "ช็อนปลาหมึก"

ช็อนที่เป็นพาจ็อนสามารถสังเกตได้จากปริมาณต้นหอมที่มากอย่างเห็นได้ชัด และหน้าตาที่ใกล้เคียงกับชงโหยวปิ่งของจีน แต่พาจ็อนมีเนื้อแน่นน้อยกว่าและไม่ได้ทำจากโดอย่างชงโหยวปิ่ง

อ้างอิง 

อาหารเกาหลี